text: Sydbank: Her går det tilfredsstillende
  30 oktober 2012 kl. 12.57
  Sydbank har de første tre kvartaler af i år nået et resultat på 564 millioner kroner før skat. Tilfredsstillende, siger chefen.
  Det er en tilfreds Sydbank-chef, der idag præsenterede regnskabet for årets første tre kvartaler. 
  - Resultatet vurderes som tilfredsstillende i lyset af de nye skærpede nedskrivningsregler og den svage vækst i samfundsøkonomien, siger direktør Karen Frøsig.
  Banken har i årets tre første kvartaler haft en stigning i basisindtjeningen på 5 procent.
  Her er nogle andre tal fra regnskabet:
  Handelsindtjeningen er steget med 134 millioner kroner.
  Basisomkostningerne er steget med en procent.
  Der har været en stigning i nedskrivninger på udlån med 463 millioner kroner til 1.198 millioner kroner.
  Bankudlån er reduceret med 4 procent til 67,2 milliarder kroner.
  Indlån er reduceret med 2 procent til 63,8 milliarder kroner.
  